MLDataScientist/Wikipedia-uzbek-2024-05-01 huggingface dataset:
Vitaliy Kutuzov

Vitaliy Vladimirovich Kutuzov (; 1980-yil, 20-mart; Pinsk, Brest viloyati) — belaruslik futbolchi. 2002-yildan 2011-yilgacha Belarus milliy terma jamoasi tarkibida ham faoliyat yuritgan. BATE tarixidagi eng yaxshi futbolchilardan biri.

Tarjimai holi 
Pinskdagi 3-oʻsmirlar sport maktabi tarbiyalanuvchisi. Birinchi murabbiyi — Aleksandr Shevelyanchik. 1998-yilda, 18 yoshida u BATE futbol maktabini bitirgan. Futbolchining debyut mavsumida jamoa bosh murabbiy Yuriy Puntus asosan Kutuzovni oʻrinbosarlar tarkibida maydonga tushirgan. „Molodechno“ ga qarshi (2:1) birinchi uchrashuvida u tanaffusdan soʻng Vadim Skripchenko oʻrniga maydonga tushdi va yakunda Yuriy Tixomirovga penalti ishlab berdi. Penaltidan kiritilgan gol yagonaligini saqlab qoldi. Debyut yilida Kutuzov 27 oʻyindan 2 tasida maydonga tushdi. Beshta golga mualliflik va toʻqqizta golga hammualliflik qildi.

Keyingi yili Kutuzov 28 oʻyinda 19 ta gol urib, jamoaning eng yaxshi toʻpurariga aylandi. „Naftan“ klubiga qarshi oʻyinda (7:1) xet-trik qayd etdi. Oʻsha mavsumdagi toʻpurarlar roʻyxatida 22ta gol bilan „Slaviya“ futbolchisi Valeriy Stripeykisdan keyin 2-oʻrinni egalladi. BATE mamlakat chempionligini qoʻlga kiritdi.

2000-yil 21-iyunda Kutuzov BATE tarixida oliy liga oʻyinida poker qayd etgan ilk futbolchiga aylandi („Naftan“ klubiga qarshi bahsda 8:0 hisobida qayd etildi). 2001-yilgi mavsumda u oʻzining ikkinchi pokerini Minskning „Torpedo-MAZ“ klubiga qarshi (5:2) bahsda qayd etgan. Chempionatning 18 ta uchrashuvida 14 ta gol urgan. Yevropa ligasida Tbilisining „Dinamo“ jamoasiga toʻp kiritdi. Keyingi turda klub oʻz uyida „Milan“ni qabul qildi va tanaffus vaqtida klublar rahbariyati Kutuzovning transferi boʻyicha kelishib olishdi.

2012-yilda kelishilgan oʻyinlarda qatnashgani uchun uch yilga futboldan diskvalifikatsiya qilingan. Bu esa faoliyatini yakunlashiga sabab boʻlgan.

Katta futbolni tark etgach, xobbi sifatida xokkey bilan shugʻullana boshlagan. Monza klubi safida darvozabon pozitsiyasida harakat qilgan.

2017-yilda B toifadagi murabbiylik litsenziyasini olgan.

Manbalar 

1980-yilda tugʻilganlar
20-martda tugʻilganlar
Yashayotgan insonlar
Belaruslik erkak futbolchilar
Futboldagi erkak hujumchilar
Sporting CP futbolchilari
AC Milan futbolchilari
FC BATE Borisov futbolchilari

Belarus milliy futbol terma jamoasi erkak futbolchilari
Belarus Premyer-ligasi futbolchilari
Serie A futbolchilari
Serie B futbolchilari
Primeira Liga futbolchilari
FC RUOR Minsk futbolchilari
Borisov Arena

Borisov Arenas (Belarus: Barisaoʻ-Arena, Barysaw-Arena; ruscha: Borisov-Arena) — Belarusning Borisov shahrida joylashgan futbol stadioni. FC BATE Borisov va Belarus milliy futbol terma jamoasining uy stadionidir. Stadion 13.126 nafar futbol ishqibozini oʻz bagʻriga sigʻdira oladi.

Tarixi 
2008-yilda BATE FK UEFA Chempionlar ligasining guruh bosqichiga chiqqan birinchi Belarus klubi boʻldi. Klubning Borisovdagi stadioni guruh bosqichi oʻyinlarini oʻtkazish boʻyicha UEFA talablariga javob bera olmadisdi. Shu bois BATE oʻz raqiblarini „Dinamo Minsk“ stadionida qabul qilishga majbur boʻlgan. Keyingi yil borisovliklar UEFA Yevropa ligasining guruh bosqichiga yoʻllanma olishdi. Klub bosh direktori Anatoliy Kapskiy UEFA talablariga javob beradigan 12-15 ming sigʻimga ega yangi stadion qurish rejasi haqida maʼlum qildi.

Stadionni loyihalashtirish ishlari Sloveniyaning „Ofis arhitekti“ nomli kompaniyasiga topshirilgan. Namuna sifatida Maribordagi „Ljudski vrt“ stadioni olingan. Loyihalashtirish ishlari 2010-yilning yozida oʻz yakuniga yetgan. Shuningdek, asosiy loyihaga qoʻshimcha ravishda taxminan 3000 m2 savdo kompleksi ajratilgan. Keyinchalik loyihaga baʼzi oʻzgartirishlar kiritilgan. Borisov Arenaning qurilish jarayoni 2010-yilning 12-noyabr kuni rasman boshlangan.

Borisov Arenadagi birinchi rasmiy oʻyin 2014-yil 3-may kuni oʻtkazilgan. Ochilish bahsi 2013—2014-yilgi Belarus kubogining final oʻyiniga toʻgʻri kelgan. Final „Neman Grodno“ va „Shakhtyor Soligorsk“ klublari oʻrtasida boʻlib oʻtgan soligorskliklar 1-0 hisobida gʻalaba qozonib, kubokni qoʻlga kiritishgan. Ukrainalik yarim himoyachi Artem Starhorodskiy Borisov arena tarixidagi ilk gol muallifiga aylangan.

Milliy jamoa ishtirokidagi oʻyinlar 
Belarus milliy futbol jamoasi 2014-yil 4-sentyabr kuni Borisov Arenada oʻzining ilk oʻyinini oʻtkazgan. Oʻrtoqlik oʻyinida Tojikiston terma jamoasini 6-1 hisobida magʻlub etgan. Birinchi rasmiy uchrashuv 2014-yilning 9-oktyabr kuni oʻtkazilgan. Yevro — 2016 saralashi doirasida Belarus termasi 10.512 tomoshabin koʻz oʻngida Ukrainaga 0-2 hisobida magʻlub boʻlgan.

Oʻyinlar roʻyxati

Galereya

Yana qarang 
 Belarusdagi futbol stadionlari roʻyxati

Manbalar 

Belarus futbol stadionlari
Koordinatalar Vikimaʼlumotlarda
Sherif Arena

Sherif Arena () „Sherif Tiraspol“ futbol jamoasining uy arenasi, Moldovaning boʻlingan mintaqasi — Dnestryani poytaxti Tiraspolda joylashgan. U mahalliy Sherif korporatsiyasiga tegishli. Stadion sigʻimi 12 746 kishini tashkil etadi.

Stadion 40 gektardan ortiq maydonni egallaydi va asosiy maydon va boshqa beshta qoʻshimcha maydon, mashgʻulot maydonlari, qishda foydalanish uchun yopiq yopiq arena, shuningdek, bolalar uchun futbol maktabi va „Sherif“ futbolchilari uchun turar joydan iborat.

2022-yil iyun oyida UEFA Rossiyaning 2022-yilgi Ukrainaga bostirib kirishining bevosita natijasi sifatida Dnestryanida hech qanday Yevropa oʻyinlarini oʻtkazishga ruxsat bermaslikni buyurdi. Sherif 2022-23 UEFA Evropa Ligasi va 2022-23 UEFA Yevropa Konferensiya Ligasidagi barcha uy uchrashuvlarini Kishinyovdagi Zimbru stadionida oʻtkazgan.

Yana qarang 

 Malaya Sportivnaya Arena
 Sherif (kompaniya)

Manbalar

Havolalar 

 Stadionning rasmiy sayti (rus, ingliz, rumin tillarida)

Moldovadagi futbol stadionlari
Dnestrboʻyi Moldova Respublikasi iqtisodiyoti
Dnestrboʻyi Moldova Respublikasi futbol stadionlari
Tiraspol
FC Sheriff Tiraspol
PSA Phuentsholing stadioni

PSA Phuentsholing stadioni, shuningdek, Phuentsholing futbol maydonchasi sifatida ham tanilgan. Butanning Phuntsholing shahrida joylashgan 5000 sigʻimli futbol stadioni. Butan Olimpiya qoʻmitasi 2016-yilda stadionga bir nechta qoʻshimchalar kiritishni oʻz ichiga olgan yirik sport maydonchasini qurish loyihasini boshlangan. 2011-yilning yozida omma uchun ochilgan maydon avval mahalliy futbolchilar tomonidan guruch transplantatsiyasi uchun tayyorlangan.

Bu Phuntsholingdagi yagona dam olish maskani. Misol uchun, har yili oʻtkaziladigan idoralararo futbol turnirining boshlanishi faqat PSA futbol maydonining foydalanishga tayyorligiga bogʻliq..

Stadionda shuningdek Butan monarxi Jigme Khesar Namgyel Wangchuck sharafiga tadbir boʻlib oʻtishi tayyorgarlik maydon sifatida foydalaniladi.

Tuproq 
2011-yilgi Butan musson turnirida yomgʻirdan qatʼiy nazar, koʻproq oʻyinlar oʻynalgan. Natijada maydondagi oʻt ildizlari koʻchib ketgan va taqir dalaga aylangan. Bunday holatlar musson mavsumida muammo edi.

Qumli maydonchasining oʻrnini bosish uchun sunʼiy chim qurilgan va buning uchun 16,5 million Butan ngultrumi sarflangan.

Oʻzgarishlar 

 2009-2010

PSA futbol maydonini qayta qurish 2009-yilda 5000 kishiga moʻljallangan uch tomonlama sektordan iborat stadion qurilishi bilan boshlangan. Loyihani amalga oshirish uchun Osiyo taraqqiyot banki tomonidan katta miqdorda Butan Ngultrum 9,8 million ajratilgan.
 2017-yil

V shaklidagi drenaj qurilib, yoʻlakka esa toshlari yotqizilgan. Savdo ishtirokchilariga berilgan koʻrsatmalarga muvofiq, pudratchilarga taxminan 90,428 Butan ngultrum toʻlangan.

Manbalar 

Butan futbol stadionlari
22-may stadioni

22-May stadioni — Yamanning Aden shahridagi koʻp maqsadli stadion hisoblanadi. Stadionda asosan futbol oʻyinlari uchun foydalaniladi va Al-Tilol jamoasining uy stadioni sifatida xizmat qiladi. Arenadan shuningdek boks sporti oʻyinlari uchun ham foydalanilgan. Stadion 2015-yilda Yamandagi fuqarolar urushi paytida vayron qilingan.

Manbalar

Havolalar 

 Jahon stadionlari — Yaman

 
Yaman futbol stadionlar
Adamov (České Budějovice)

Adamov — Chexiya Respublikasi Janubiy Chexiya viloyatining České Budějovice tumanida joylashgan qishloq. Uning 1000 ga yaqin aholisi bor.

Joylashuvi 
Adamov taxminan 5 km České Budějovice shahridan sharqda Třeboň havzasida joylashgan. Eng yuqori nuqtasi-  dengiz sathidan yuqorida joylashgan.

Demografiyasi

Taniqli odamlar 

 Jan W. Speerger (1896-1950), aktyor va kinorejissyor

Manbalar 

 
Koordinatalar Vikimaʼlumotlarda
Chexiya
Chex Respublikasidagi qishloqlar
Serbiyadagi futbol stadionlari roʻyxati

Quyida Serbiyadagi futbol stadionlarining sigʻimiga qarab roʻyxati keltirilgan. Roʻyxatda keltirilgan sigʻimlar, mahsus oʻtirish imkoniyatiga ega oʻrindiq sigʻimlaridir, yaʼni stadionlar oʻtirmaydigan va tik turgan xolatda tribunalarda sigʻdira oladigan potentsial tomoshabinlar soni koʻrsatilmagan. Minimal sigʻimi 2000 muhlisni oʻz bagʻriga sigʻdira oladigan stadionlar koʻrsatilgan.

Yugoslaviya tomonidan tashkil etilgan 1976-yilgi futbol boʻyicha Yevropa chempionati roʻyxatdagi bitta stadionda boʻlib oʻtdi: Belgraddagi „Srvena Zvezda“ va Zagrebdagi Xorvatiyaning Maksimir bilan birgalikda. Ushbu chempionatning finali „Srvena Zvezda“ stadionida boʻlib oʻtgan.

Hozirgi stadionlar 

Qalin: Serbiya Superligasida ishtirok etayotgan jamoalar

15 000 dan ortiq sigʻimiga ega stadionlar

15 000 dan kam sigʻim

5000 dan kam sigʻimga ega stadionlar

Qurilayotgan stadionlar

Taklif etilayotgan stadionlar

Yana qarang 

 Serbiyada futbol
 Imkoniyatlari boʻyicha Yevropa stadionlari roʻyxati
 Yevropadagi stadionlar roʻyxati
 Futbol stadionlarining sigʻimlari boʻyicha roʻyxati
 Mamlakatlar boʻyicha futbol stadionlari roʻyxati
 Imkoniyatlari boʻyicha sport maydonchalari roʻyxati
 Stadionlarning sigʻimlari boʻyicha roʻyxati
 Stadionlar roʻyxati

Manbalar 

Serbiya futbol stadionlari
Futbol stadionlari roʻyxati
Fors tili saboqlari (film)

"Fors tili saboqlari" (ruscha: Уроки Фарси,inglizcha: Persian Lessons) — Vadim Perelman tomonidan suratga olingan va 2020-yilda ekran yuzini koʻrgan, Rossiya, Germaniya va Belorussiya hamkorligida suratga olingan harbiy drama filmi.

Mazmuni 
Film voqealari 2-jahon urushi davrida sodir boʻladi. Konslagerga tushib qolgan asosiy qahramon, belgiyalik yahudiy, omon qolish maqsadida oʻzini fors ekanligiga ishontiradi. Oʻzi tomonidan oʻylab topilgan tilni fors tili sifatida koʻrsatib nemis ofitserini ushbu tilga oʻrgatishni boshlaydi.

Rollarda 

 Nauel Peres Biskayart — Jil Kremye
 Lars Aydinger — gauptshturmfyurer Klaus Kox
 Yonas Nay — rottenfyurer Maks Bayer
 Devid Shuster — Paul
 Aleksandr Bayer — komendant
 Andreas Xofer — komendant yordamchisi
 Leoni Benesh — Elza Shtrumpf, xelferin
 Luiza-Selin Gaffron — Yana Krauze, xelferin
 Niko Erentayt — obershturmfyurer Krupp

Yaratilish tarixi 
Film Rossiyaning Hype Film, Germaniyaning LM Media va Two Films, Belarussiyaning Belarusfilm kompaniyalari bilan birgalikda yaratilgan. Suratga olish jarayonlari 2013-yilda boshlangan va dastlab filmga Timur Bekmanbetov rejissorlik qilishi kerak edi, lekin keyinchalik rejissorlik Vadim Perelmanga nasib qiladi. Ssenariy Ilya Sofin tomonidan Volfgang Kolxaazening „Kapo uchun fors tili“ hikoyasi asosida yozilgan. Suratga olish jarayonlari Belarussiya hududida amalga oshirilgan (shuningdek Bobruysk qalʼasida).

Film premyerasi 2020-yil Berlin kinofestivalida amalga oshirildi. Tanqidchilar ushbu kartinada Xolokost janridagi filmlar rivojidagi oʻziga xos yangi yondashuvni koʻrishdi. Film Yevropa kinoakademiyasi mukofotiga nomzod sifatida eʼlon qilinadi. Ushbu filmni Belarussiya nomidan Oskar mukofotiga nomzod sifatidaa koʻrsatishadi, lekin keyinchalik film ustida ishlagan jamoaning koʻpchilik qismi ushbu davlat bilan aloqasi yoʻqligi sababli filmni diskvalifikatsiya qilishadi.

Ushbu film 2021-yil 9-aprel kuni prokatga chiqadi. Yil davomida ushbu film chet el prokatidagi eng kassabop rus filmga aylanadi: uchdan bir qismi suhbu filmga toʻgʻri keladi.

Havolalar 

 Petrik G. „Fors tili saboqlari“ yoki tabassum Xolokost haqida// Snob (8 aprelya 2021 g.)
 Strelchuk A. Vadim Perelmanning „Fors tili saboqlari“ filmiga sharh// InterMedia (24 fevralya 2020 g.)
 Dolin A. „Fors tili saboqlari“ — Xolokost haqidagi dahshatli hikoya// Meduza (8 aprelya 2021 g.)

Manbalar 

Holokost haqida filmlar
Tojikiston milliy futzal terma jamoasi

Tojikiston futzal terma jamoasi (; ) xalqaro futzal musobaqalarida Tojikistonni himoya qiladi va Tojikistonda futzal boʻyicha boshqaruv organi boʻlgan Tojikiston Futbol Federatsiyasi tomonidan nazorat qilinadi.

Turnirlar

FIFA Futzal Jahon chempionati

AFC Futzal Osiyo Kubogi

Yopiq inshootlardagi va jang sanʼatlari boʻyicha Osiyo oʻyinlarida futzal

Oʻyinchilar

Hozirgi tarkib 
Futzal boʻyicha 2023-yilgi arab kubogi uchun terma jamoaga quyidagi futbolchilar chaqirildi.

Oldingi tarkiblar 
 

; AFC Futsal Championship
 2018 AFC Futsal Championship squads

Yana qarang 

 Tojikiston milliy futbol terma jamoasi
 17 yoshgacha boʻlgan futbol boʻyicha Tojikiston terma jamoasi
 20 yoshgacha boʻlgan futbol boʻyicha Tojikiston terma jamoasi
 23 yoshgacha boʻlgan futbol boʻyicha Tojikiston terma jamoasi
 Tojikiston futzal ligasi

Manbalar

Havolalar 

 Deyan Jedovich Tojikiston milliy terma jamoasiga yangi bosh murabbiy etib tayinlandi

Osiyo futzal terma jamoalari
Tojikistonda futzal
Tojikiston milliy sport jamoalari
Vicente Calderón stadioni

Vicente Calderón (ispancha: Estadio Vicente Calderón) — 54,907 tomoshabinlar sigʻimiga ega stadion. U 1966-yildan 2017-yilgacha Atletiko Madrid jamoasining uy stadioni boʻlgan. Ushbu stadion Ispaniyaning Madrid shahridagi Arganzuela hududidagi Manzanares daryosi qirgʻogʻida joylashgan.

Stadion avvaliga Estadio Manzanares deb nomlangan, keyinchalik esa uni uzoq muddat boshqargan Prezident Vicente Calderón sharafiga nom Vicente Calderón Stadiumga oʻzgartirilgan. Stadion 2017-yil LaLiganing 2016—2017-yilgi mavsumidan soʻng, Atletiko Madridning Metropolitano Stadioniga koʻchishi munosabati bilan yopildi. Buzish ishlari esa 2019-yilda boshlanib, bir yilda yakunlangan.

Visente Calderón stadioni 1966-yilda ochilganda 62,000 insonni oʻz bagʻriga sigʻdirgan. 1982-yilgi Jahon Chempionati sababli esa qoʻshimcha 4000ta oʻrindiq qoʻshilgan va 1982-yildan 2001-yilgacha 66,000 muxlisni sigʻdirgan. 2001-yildan keyin to 2017-yilda yopilguniga qadar, stadionda kichik qisqartirish ishlari boʻlgan va sigʻim 55,000dan kamroqni tashkil qilgan.

Tarixi 
Stadion qurilishi El Metropolitano stadioni oʻrniga 1956-yildan boshlangan, lekin moliyaviy kamchiliklar tufayli keyinga qoldirilgan. Maydon Estadio del Manzanares nomi ostida 1966-yilda ochildi hamda 1972-yilda bu nom Vicente Calderónga oʻzgartirilgan. 1966-yildda ochilganida 62,000 tomoshabinni oʻz bagʻriga sigʻdirgan. 1982-yilda Jahon chempionati tufayli yanada koʻproq odam sigʻimi talab qilindi va 66,000tagacha koʻpaytirildi. Ushbu koʻrsatkich 2001-yilgacha ushlab qolindi. Shundan keyin stadion qadam-baqadam maʼlum vaqtlar davomida kichraytirilgan.

Joylashuvi 
Estadio Vicente Calderón Manzanares daryosi boʻyida joylashgan. Stadionga eng yaqin metro bekati Line 5dagi Pirámides hisoblanadi.

Copa del Rey finallari 
Estadio Vicente Calderón 14 marta: 1973, 1974,1975,1977, 1979, 1981, 1986, 1989, 1994, 2005, 2008, 2012, 2016 va 2017-yillardagi Copa del Rey finallariga mezbonlik qilgan.

1982-yilgi FIFA Jahon chempionati 
Stadion 1982-yilgi FIFA Jahon chempionatining 3ta oʻyiniga mezbonlik qilgan:

Manbalar

Havolalar  

Estadios de España
Stadium Guide Article
Stadium photos at World Stadiums

Koordinatalar Vikimaʼlumotlarda
Stadionlar
Ispaniya
Futbol
Madriddagi futbol stadionlari
Atlético Madrid
Yekaterina Laskaridou

Yekaterina Laskaridou () — Gretsiyada bolalar bogʻchasi tizimini yaratgan va qizlar maktablarida jismoniy mashqlarni joriy etgan yunon feminist va oʻqituvchisi.

Biografiyasi 
Laskaridouning, qizlik familyasi Kristomannos, 1842-yilda Vena shahrida Sharqiy Makedoniya yunonlarining Meleniko shahridan (hozir Bolgariyada) Konstantinos A. Kristomannos va Mariya Kazazi oilasida tugʻilgan. 1842-yildan 1855-yilgacha Vena akademiyasida oʻqituvchilar tayyorlash uchun oʻqigan. 1858-yilda bursalik badavlat savdogar Laskaris Laskaridesga uylangan. Ular asosan Afinada yashagan va 1864-yilda Laskaridou bu yerda yunon qizlar maktabiga asos solgan. 1865-yildan 1867-yilgacha Laskaridou Jon va Meri Xill memorial maktabida avval oʻqituvchi boʻlib, keyinchalik maktab direktori boʻlib ishlagan. 1867-yilda Kalliopi Kehadzi bilan Ellin qizlar maktabini tashkil etgan va u yerda 1887-yilgacha (nafaqaga chiqqunga qadar) faolityat yuritgan. 1878 va 1879-yillarda Laskaridou Germaniyada baronessa Berta fon Mahrenxolts-Bulovin bilan birga tahsil olgan. U yerda Froebel usulini oʻrganib chiqqan, oʻzi bilan Gretsiyaga olib kelib, maktabgacha taʼlim va tarbiyachilarni tayyorlash faoliyatiga kiritgan. „Hellenikon Parthenagogion“ ni Froebel usulining markaziga aylantirishga harakat qilgan. Laskaridou Gretsiya xotin-qizlar ittifoqining taʼlim boʻlimi prezidenti boʻlgan va gimnastika assotsiatsiyasi bilan maktablarga birinchi gimnastika darslarini tashkil qilish uchun ish olib borgan.

Yunon-turk urushi avjida (1897-yilda) Laskaridou Afina va Pirey shahar teatrlarida kambagʻallar uchun oʻquv seminarlarini tashkil qilgan. Keyinchalik bu yerda ham, u yerda ham kambagʻallar uchun bolalar bogʻchalari va gimnaziyalar ochgan. 1906-yilda yetarli miqdorda oʻqituvchilar tayyorlash uchun kechki maktablar ochilgan. Nihoyat, 1912-yilda Laskaridou bolalar oʻqituvchilarini tayyorlash uchun Milliy bolalar bogʻchasini va Afina Oliy Qizlar maktabini tashkil etgan  .

Uchta qizi: 1876-yilda tugʻilgan taniqli rassom Sofiya Laskaridou, Melpomene va 1882-yilda tugʻilgan Eirini Laskaridou. Eirini Kalliteyada Koʻrlar uyiga asos solgan va Gretsiyaga Braille usulini joriy qilgan.

Xizmatlari uchun Laskaridou Najotkor ordenining kumush xochi bilan taqdirlangan.

1916-yilda Afinada avtohalokatda vafot etgan.

Manbalar 

1916-yilda vafot etganlar
Venada tugʻilganlar
1842-yilda tugʻilganlar
Chinor tagidagi duel

„Chinor tagidagi duel“ (Shuningdek, „Chinor ostidagi duel“, , )
 — 1979-yil rejissor Melis Abzalov tomonidan suratga olingan oʻzbek sovet filmi. Filmning ssenariy muallifi Rixsivoy Muhammadjonovdir. Film voqealari asosan Jizzax viloyatining Forish tumanida kechgan.

Tarixi 
1971-yil Melis Abzalov Moskva shahridan mashhur Georgiy Daneliya kursida saboq olib qaytgach, bir necha yildan keyin kino olamidagi ilk mustaqil ishi sanalgan „Chinor ostidagi duel“ filmini suratga olish ishlarini boshlab yuboradi. Nortoy roli uchun eʼlon qilingan kastingda oʻsha davr uchun mashhur boʻlgan Behzod Hamroyev, Xamza Umarovning oʻgʻli Shuhrat Umarov qatnashgan. Georgiy Daneliya maslahati bilan Nortoy roli uchun Rashid Malikov nomzodi tanlangan.

Mavzusi 
Universitetga oʻqishga kirishga boʻlgan urinishlari muvaffaqiyatsizlik bilan tugagach, yosh yigitcha — Nortoy, Toshkent shahridan oʻzi tugʻilib oʻsgan qishloqqa qaytib, ota kasbi boʻlgan choʻponlik bilan mashgʻul boʻladi. Nortoy soʻqqabosh otasini uylantirishga koʻndirmoqchi boʻlib, qishloq xamshirasini otasi xasta boʻlib qolgani haqidagi yolgʻon bilan uyga chaqiradi. U, shuningdek, butun javobgarlikni oʻz zimmasiga olib, sevgan qizi Oʻgʻiloyning uyiga sovchilikga boradi. Uning ezgu maqsad yoʻlida qilgan harakatlari turli koʻngilsizliklarga sabab boʻladi.

Nortoy otasiga qilingan haqoratlar ortidan qishloq raisini duelga chaqiradi. Yosh yigit vaqt oʻtishi bilan oʻz ishiga mehr qoʻya borishi sababli oʻqish haqida oʻylashni deyarli toʻxtatadi. Ammo uning otasi, keksa choʻpon, sobiq front askari, oʻgʻlini bilim olish zarurligiga ishontiradi. Keyingi yil Nortoy sevgan qizi Oʻgʻiloy bilan oʻqish maqsadida Toshkentga boradi. Nortoy film avvalida va soʻnggida Alisher Navoiy teatri yonida dastlab yakka oʻzi, keyin Oʻgʻiloy bilan favvora ichida suratga tushgan. Oʻsha jarayon mobaynida aytilgan: „Taniyman, Parijdan bular“ jumlasi ancha mashur.

Dublyaji 
Film „Lenfilm“ kinostudiyasida dublyaj qilingan.

Rollarda 
Filmda Rashid Malikov, Jalol Yusupov, Hamza Umarov, Obidjon Yunusov, Firuza Arifxonova, Asanqul Quttubaev, Manzura Rahimxoʻjaeva, Abror Tursunov, Husan Sharipov, Oʻktam Luqmonova kabi aktyor va aktrisalar oʻrin egallagan.

Manbalar 

Oʻzbekiston filmlari
Oʻzbekiston SSR filmlari
Oʻzbek tilidagi filmlar
Brazzers

Brazzers (/ ˈ b r æ z ər z /, kompaniya nomi: MG Premium Ltd.) — Kanadaning Monreal, Kvebek shahrida tashkil qilingan pornografik videolar ishlab chiqaruvchi kompaniya. Xozirda ham kompaniya ofisi ham aynan shu shaharda joylashgan. Kompaniya shiori „World’s Best HD Porn Site!“. Saytda 2020-yil dekabr xolatiga koʻra 10 036 ta video mavjud boʻlib, ular 33 ta turli xil saytlar tomonidan chop etilgan. Ularning saytlar tarmogʻida 2340 ta porno yulduz (pornoaktrisa va pornoaktyor) modellari mavjud (2020-yil dekabr).

Tarixi 
Kompaniya 2005-yilda Monreal investorlari guruhi tomonidan Brazzers Mansef korporativ nomi ostida tashkil etildi va pornografik saytlarning katta guruhiga kirdi. 2010-yilda Mansef kompaniyani Fabian Tilmanga sotdi va Manwin Inc. nomiga oʻzgartirildi. 2012-yil dekabr oyida Thylmann soliq toʻlashdan boʻyin tovlaganlikda gumonlanib Belgiyadan Germaniyaga ekstraditsiya qilindi. 2013-yil oktyabr oyida Thylmann Manwinning aktivlarini, jumladan Brazzersni MindGeek ichki boshqaruv guruhiga sotdi. 2014-yilda Brazzers oʻzining 10 yilligini Nyu-Yorkdagi Times Squareda reklama taxtasi bilan nishonladi. 2016-yil sentyabr oyida Vigilante Brazzers tomonidan maʼlumotlar bazasi buzilishi haqidagi xabarni eʼlon qildi, bu 2013-yil aprel oyida sayt buzilganidan keyin deyarli 1 million foydalanuvchilarga taʼsir koʻrsatdi.

Logotipi 
Brazzers logotipi bir necha marta oʻzgargan, ammo sariq va qora ranglar saqlanib qolgan va brending uchun qoʻshaloq z harflariga urgʻu berilgan.

Sud jarayoni 
2008-yilda ishdan boʻshatilganidan keyin prodyuser Bobbi Manila Brazzersni firibgarlik va shartnoma shartlarini buzganligi uchun sudga berdi. Nihoyat daʼvo hal boʻldi. 2010-yil fevral oyida Pink Visual Studio Brazzersning bosh kompaniyasi Manwinni litsenziyasiz video kontentini bepul video almashish saytlarida tarqatish orqali mualliflik huquqini buzganlik uchun sudga berdi. Brazzers tarmogʻi litsenziyasiz kontentdan foyda koʻrganlikda ayblangan boʻlib, u almashish saytlari trafigidan bilvosita foyda koʻrgan, biroq bu taniqli studiya birinchi marta sudga murojaat qilgan. Jamoaviy daʼvo boshqa studiyalar tomonidan koʻrib chiqildi. 2018-yilda Hindiston hukumati boshqa porno veb-saytlar qatori Brazzersni ham taqiqlab qoʻydi, Uttarakxand Oliy sudi zoʻrlash ishi boʻyicha xuddi shunday talabni talab qilganidan soʻng, jinoyatchilar onlayn pornografiyani tomosha qilgandan keyin buni qilishga undaganliklarini aytishdi.

Reytingi 
2021-yil iyul holatiga koʻra, Brazzers.com saytida Alexa trafik reytingida 3,576 chi oʻrinda turgan.

Manbalar

Havolalar 
  Rasmiy veb sayti

Shirkatlar
Kompaniyalar
Monrealdagi kompaniyalar
Video tayyorlovchi saytlar
Kanada pornografik va erotik veb saytlari
Pipe Dreams

„Pipe Dreams: Water and Empire in Central Asiaʼs Aral Sea Basin“ () — amerikalik tarixchi Maya K. Peterson qalamiga mansub kitob. Ilk bor 2019-yil Kembridj universiteti nashriyotida chop etilgan. 2021-yil ayni nashriyotda yumshoq muqovada bosilib chiqqan. Kitobda Markaziy Osiyoda Rossiya imperiyasi hamda Sovet Ittifoqi davrida amalga oshirilgan va taklif qilingan yirik suv loyihalari haqida soʻz boradi.

Kitob Peterson Garvard universitetida yozgan PhD dissertatsiyasiga tayanadi. Kitob muallifning Rossiya, AQSh hamda Markaziy Osiyo mamlakatlaridagi arxivlarda olib borgan tadqiqotlari mahsulidir. „Pipe Dreams“ Peterson 2021-yil kutilmaganda vafot etishidan oldin yozgan yagona kitobidir.

„Pipe Dreams“ taqrizchilar tomonidan yuqori baholandi. Xususan, Petersonning bir necha mamlakatda joylashgan arxivlarda izlanish olib borib, mukammal asar yozgani olqishlandi. Indiana universiteti professori Marianne Kamp asarni „hayratlanarli darajada tez surʼatli, koʻp qirrali hamda xush koʻrib oʻqishga loyiq“ deya tasvirladi. Merilend universiteti professori Sarah Cameron esa „Umuman olganda, kitob Rossiya va Sovet Ittifoqining atrof-muhit tarixiga yirik qoʻshimcha“ boʻlganini xulosa qildi.

Manbalar

Havolalar 
 „Pipe Dreams“ Kembridj universiteti nashriyoti saytida 

Markaziy Osiyo boʻyicha kitoblar
Tarix boʻyicha kitoblar